ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάθεση αρμοδιοτήτων στη Διεύθυνση Υποδομών Αεροδρομίων (Δ.Υ.Α. - Δ15), της Γενικής Διεύ-
θυνσης Συγκοινωνιακών Υποδομών/Γενική Γραμματεία Υποδομών του Υπουργείου Υποδομών και
Μεταφορών, της διαχείρισης θεμάτων εφαρμογής
των Συμβάσεων Παραχώρησης για την αναβάθμιση, συντήρηση, διαχείριση και λειτουργία των πε-
ριφερειακών αεροδρομίων Κρήτης, Ηπειρωτικής
Ελλάδας και Ιονίου (Ομάδα Α) και Αιγαίου (Ομάδα Β).
Καθορισμός ανώτατου ορίου επιτρεπόμενων κατ’
έτος ημερών μετακίνησης εκτός έδρας των αιρετών και υπαλλήλων της Δημοτικής Επιχείρησης
Ύδρευσης - Αποχέτευσης Μείζονος Περιοχής Βόλου, για το έτος 2024.
Τροποποίηση και συμπλήρωση της υπ’ αρ. 83739/
19-12-2023 (Β’ 7255) απόφασης καθιέρωσης νυχτερινής εργασίας και εργασίας κατά τις Κυριακές και
εξαιρέσιμες Α΄ εξαμήνου έτους 2024 ορισμένων
υπηρεσιών για το μόνιμο προσωπικό του Δήμου
Πειραιά σύμφωνα με τον νέο Οργανισμό Εσωτερικής Υπηρεσίας (Β’ 4170/2023) του Δήμου Πειραιά.
Τροποποίηση του Προγράμματος Μεταπτυχιακών Σπουδών με τίτλο «Ευφυείς Τεχνολογίες Δι-
αδικτύου», του Τμήματος Μηχανικών Πληροφορικής και Ηλεκτρονικών Συστημάτων, της Σχολής
Μηχανικών.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην περίληψη της υπό
στοιχεία 160699/6409/Π07/7/00028/Γ/Ν.4399/16/
10-1-2024 απόφασης του Περιφερειάρχη Ηπείρου,
που δημοσιεύθηκε στην Εφημερίδα της Κυβερνήσεως (Β’ 265).
ΑΠΟΦΑΣΕΙΣ
Αριθμ. ΓΔΣΥ/21874
(1)
Ανάθεση αρμοδιοτήτων στη Διεύθυνση Υποδομών Αεροδρομίων (Δ.Υ.Α. - Δ15), της Γενικής Δι-
εύθυνσης Συγκοινωνιακών Υποδομών/Γενική
Γραμματεία Υποδομών του Υπουργείου Υποδομών και Μεταφορών, της διαχείρισης θεμάτων
εφαρμογής των Συμβάσεων Παραχώρησης για
την αναβάθμιση, συντήρηση, διαχείριση και λειτουργία των περιφερειακών αεροδρομίων Κρή-
της, Ηπειρωτικής Ελλάδας και Ιονίου (Ομάδα Α)
και Αιγαίου (Ομάδα Β).
Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ
Σύμφωνα με τις διατάξεις:
1. Της υπ’ αρ. 329561/19-11-2021 (Β’ 5606) κοινής
απόφασης των Υπουργών Οικονομικών, Εθνικής Άμυνας και Υποδομών και Μεταφορών, σύμφωνα με την
οποία ορίζεται ο Υπουργός Υποδομών και Μεταφορών
ως Εκπρόσωπος του Δημοσίου, δυνάμει του άρθρου 7.11
των Συμβάσεων Παραχώρησης για την αναβάθμιση, συντήρηση, διαχείριση και λειτουργία των περιφερειακών
αεροδρομίων Κρήτης, Ηπειρωτικής Ελλάδας και Ιονίου
(Ομάδα Α) και Αιγαίου (Ομάδα Β) [Α’ 94], προκειμένου
αυτός να εκπροσωπεί το Δημόσιο, στη διάρκεια της Περιόδου Παραχώρησης και να ασκεί τα δικαιώματα και να
εκπληρώνει τις υποχρεώσεις του Δημοσίου σύμφωνα με
τις Συμβάσεις Παραχώρησης αποκλειστικά στο πλαίσιο
εφαρμογής των διατάξεων των άρθρων 17.4, 13.2.4, 6.4
και 42 των Συμβάσεων Παραχώρησης, όπως ειδικότερα
ορίζεται στο άρθρο 1 της εν λόγω κοινής υπουργικής
απόφασης.
2. Του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005),
όπως διατηρήθηκε σε ισχύ με την περ. 22 του άρθρου
119  του ν. 4622/2019 (Α’ 133) και το γεγονός ότι από την
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1007
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
παρούσα απόφαση δεν προκαλείται δαπάνη σε βάρους
του κρατικού προϋπολογισμού.
3. Του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
4. Του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
5. Των από 14.12.2015 Συμβάσεων Παραχώρησης για
την αναβάθμιση, συντήρηση, διαχείριση και λειτουργία
των περιφερειακών αεροδρομίων Κρήτης, Ηπειρωτικής
Ελλάδος και Ιουνίου (Ομάδα Α) και Αιγαίου (Ομάδα Β)
οι οποίες κυρώθηκαν με τα άρθρα 215 και 216 του
ν. 4389/2016 (Α’ 94).
6. Του ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελλη-
νικής Δημοκρατίας, της Δανειακής Σύμβασης μεταξύ της
Ευρωπαϊκής Επιτροπής και της Ελληνικής Δημοκρατίας
και των Παραρτημάτων τους και άλλες διατάξεις για το
Ταμείο Ανάκαμψης και Ανθεκτικότητας» (Α’ 135).
7. Του π.δ. 70/2015 (Α’ 114) και ειδικότερα του άρθρου 3, που αφορά στην ανασύσταση του Υπουργείου
Υποδομών, Μεταφορών και Δικτύων.
8. Της υπό στοιχεία 119126 ΕΞ 2021 απόφασης του
Αναπληρωτή Υπουργού Οικονομικών «Σύστημα διαχείρισης και ελέγχου των Δράσεων και των Έργων του
Ταμείου Ανάκαμψης και Ανθεκτικότητας» (Β’ 4498).
9. Του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151) και ειδικότερα του
άρθρου 34 με το οποίο συστήθηκε και διορθώθηκε σε
επιμέρους τμήματα η Διεύθυνση Υποδομών και Αεροδρομίων Δ15.
10. Του π.δ. 123/2016 (Α’ 208) περί της μετονομασίας
του Υπουργείου Υποδομών, Μεταφορών και Δικτύων σε
Υπουργείο Υποδομών και Μεταφορών.
11. Του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
12. Του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’130), όπως τροπο-
ποιήθηκε και ισχύει με το π.δ.82/2023 (Α’139).
13. Του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκη-
σης» (Α’ 133) ιδιαίτερα δε του άρθρου 13 αυτού περί
αρμοδιοτήτων Υπουργών, Αναπληρωτών Υπουργών
και Υφυπουργών.
14. Του π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων
Διοικητικών Τομέων Υπουργείων» (Α’ 123) ιδιαίτερα
δε του άρθρου 14 αυτού «Σύσταση και κατάργηση
Γενικών Γραμματειών στο Υπουργείο Υποδομών και
Μεταφορών».
15. Του ν. 4412/2016 «Δημόσιες Συμβάσεις Έργων,
Προμηθειών και Υπηρεσιών» (Α’147) (προσαρμογή στις
Οδηγίες 2014/24/ΕΕ και 2014/25/ΕΕ) όπως συμπληρώθηκε και τροποποιήθηκε με τον ν. 4782/2021 (Α’36) και
ισχύει για το έργο του θέματος.
16. Της υπ’ αρ. οικ. 585/27-08-2018 (ΑΔΑ: 7Χ4Χ465ΧΘΞ4ΞΗ) απόφασης με την οποία ορίσθηκε η Διεύθυνση
Υποδομών Αεροδρομίων (Δ.Υ.Α.), που υπάγεται στη Γενική Διεύθυνση Συγκοινωνιακών Υποδομών δυνάμει του
άρθρου 34 του π.δ. 123/2017 ως αρμόδια Υπηρεσία σε
θέματα που, κατά τις διατάξεις των Συμβάσεων Παραχώρησης, δεν ανήκουν στην αρμοδιότητα της Υπηρεσίας
Πολιτικής Αεροπορίας.
Και λαμβάνοντας υπόψη:
1. Το γεγονός ότι το Τμήμα Κατασκευών της Διεύθυνσης Υποδομών Αεροδρομίων (Δ.Υ.Α.- Δ15) της Γενικής
Διεύθυνσης Συγκοινωνιακών Υποδομών της Γενικής
Γραμματείας Υποδομών, δυνάμει των διατάξεων του
π.δ. 123/2017 «Οργανισμός του Υπουργείου Υποδομών
και Μεταφορών» και της υπ’  αρ. οικ. 585/27.08.2018
υπουργικής απόφασης ασκεί αρμοδιότητες εποπτείας των
δύο (2) Συμβάσεων Παραχώρησης των περιφερειακών
αεροδρομίων της χώρας και συγκεκριμένα (α) Κρήτης,
Ηπειρωτικής Ελλάδας και Ιονίου (Ομάδα Α’) και (β) Αιγαίου
(Ομάδα Β’).
2. Το γεγονός ότι η Διεύθυνση Υποδομών Αεροδρομίων (Δ.Υ.Α.- Δ15) έχει την αρμοδιότητα και την τεχνο-
γνωσία για την εκπόνηση όλων των σχετικών πράξεων
για την υλοποίηση έργων υποδομών αεροδρομίων,
σύμφωνα με την υπ’ αρ. οικ. 644/17-10-2018 (ΑΔΑΑ
69ΗΧ465ΧΘΞ- Κ5Λ) υπουργική απόφαση.
3. Την ανάγκη βελτίωσης της εύρυθμης διαχείρισης
της εναέριας κυκλοφορίας και την υποβοήθηση των
ελεγκτών εναέριας κυκλοφορίας, ώστε να μη δημιουργούνται σημαντικές καθυστερήσεις στο πτητικό έργο και
στις λειτουργίες των αεροδρομίων, ιδίως λαμβάνοντας
υπόψη και τη μεγάλη τουριστική κίνηση.
4. Το γεγονός ότι αναμένεται η διαχείριση του πτητικού
έργου να αναβαθμιστεί και οι λειτουργίες στις υφιστάμενες υποδομές να ενισχυθούν, με την εγκατάσταση
συστημάτων απομακρυσμένης διαχείρισης που θα διασφαλίζουν α) την τήρηση των ευρωπαϊκών προδια-
γραφών της EASA που προβλέπονται για μια ασφαλή
λειτουργία των πύργων ελέγχου, και β) την δημιουργία
προϋποθέσεων για την καλύτερη διαχείριση από τους
ελεγκτές εναέριας κυκλοφορίας της προβλεπόμενης
αυξανόμενης εναέριας κυκλοφορίας.
5. Το υπ’ αρ. Δ/ΥΠΑ 1299/09.03.2023 έγγραφο της
Υπηρεσίας Πολιτικής Αεροπορίας με θέμα «Καταγραφή
Επιχειρησιακών απαιτήσεων και Τεχνικών Προδιαγραφών
και Μελέτη Κόστους για τη Δημιουργία Digital/Remote
Towers στα Περιφερειακά Αεροδρόμια».
6. Το γεγονός ότι για τα 12 από τα 14 Περιφερειακά
Aεροδρόμια, τα έργα αυτά έχουν υποβληθεί προς ένταξη και έχουν ενταχθεί προς χρηματοδότηση στο Ταμείο
Ανάκαμψης και Ανθεκτικότητας (Εθνικό Σχέδιο Ανάκαμψης και Ανθεκτικότητας Ελλάδα 2.0), αποφασίζουμε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
Άρθρο 1
Ανάθεση αρμοδιοτήτων
για θέματα ευθύνης του Δημοσίου
1. Η Διεύθυνση Υποδομών Αεροδρομίων (Δ.Υ.Α.- Δ15)
ορίζεται ως αρμόδια Υπηρεσία για την προετοιμασία και
την υποβολή προς ένταξη και χρηματοδότηση από το
Ταμείο Ανάκαμψης και Ανθεκτικότητας (Εθνικό Σχέδιο
Ανάκαμψης και Ανθεκτικότητας Ελλάδα 2.0) των έργων
που αφορούν στη δημιουργία υποδομής Απομακρυσμένων Ψηφιακών Πύργων (Remote Digital Towers) με
σκοπό τον εκσυγχρονισμό των υφισταμένων συστημάτων στους πύργους ελέγχου και την υποβοήθηση των
ελεγκτών εναέριας κυκλοφορίας σε δώδεκα (12) περιφερειακά αεροδρόμια της χώρας (CFU-Κέρκυρας, EFL-
Κεφαλονιάς, ZTH- Ζακύνθου, KGS- Κω, JTR- Σαντορίνης,
JSI-Σκιάθου, JMK-Μυκόνου, RHO-Ρόδου, SMI Σάμου, SKG
Θεσσαλονίκης, KVA -Καβάλας, MJT- Μυτιλήνης).
2. Η Διεύθυνση Υποδομών Αεροδρομίων (Δ.Υ.Α.) Δ15
ορίζεται επίσης ως αρμόδια Υπηρεσία για τον έλεγχο της
εφαρμογής των υποχρεώσεων που απορρέουν από το
σύστημα διαχείρισης και ελέγχου των Δράσεων και των
Έργων του Ταμείου Ανάκαμψης και Ανθεκτικότητας [υπό
στοιχεία 119126ΕΞ2021/28.9.2021 (Β’ 4498) απόφαση
του Αναπληρωτή Υπουργού Οικονομικών] και μετά την
ένταξη προς χρηματοδότηση των έργων του προηγούμενου εδαφίου του παρόντος άρθρου.
Άρθρο 2
Αρμοδιότητες
της Διεύθυνσης Υποδομών Αεροδρομίων
1. Η Διεύθυνση Υποδομών Αεροδρομίων (Δ.Υ.Α. -Δ15)
ορίζεται ως αρμόδια Υπηρεσία για την προετοιμασία και
υποβολή στην Υπηρεσία Συντονισμού (Ειδική Υπηρεσία
Συντονισμού Ταμείου Ανάκαμψης) του άρθρου 271 του
ν. 4738/2020 (Α’ 207) του Τεχνικού Δελτίου Έργου (ΤΔΕ)
των έργων του άρθρου 1 της παρούσας προς ένταξη
στο Ταμείο Ανάκαμψης και Ανθεκτικότητας, καθώς και
των απαραίτητων στοιχείων, σε περίπτωση που κατά την
υλοποίησή του έργου προκύψει η ανάγκη τροποποίησης των στοιχείων της απόφασης ένταξης στο Ταμείο
Ανθεκτικότητας και Ανάπτυξης, σύμφωνα με τα προβλεπόμενα στο Κεφάλαιο III, άρθρο 4, παρ. 2 της υπό
στοιχεία 119126 ΕΞ2011/28.9.2021 (Β’ 4498) απόφασης
του Αναπληρωτή Υπουργού Οικονομικών.
2. Η Διεύθυνση Υποδομών Αεροδρομίων (Δ.Υ.Α.  Δ15), ορίζεται ως Φορέας Υλοποίησης κατά την έν-
νοια του άρθρου 2 περ. 40 της υπό στοιχεία 119126
ΕΞ2021/28.9.2021 (Β’ 4498) απόφασης του Αναπληρωτή
Υπουργού Οικονομικών, που θα ασκεί τις αρμοδιότητες
που προβλέπονται στο κεφάλαιο II, άρθρο 3, παρ. 1Γ της
υπό στοιχεία 119126 ΕΞ2021/28.9.2021 (Β’ 4498) απόφασης του Αναπληρωτή Υπουργού Οικονομικών.
Η απόφαση αυτή να δημοσιευθεί στην Εφημερίδα της
Κυβερνήσεως.
Παπάγου, 24 Ιανουαρίου 2024
Ο Υπουργός
ΧΡΗΣΤΟΣ ΣΤΑΪΚΟΥΡΑΣ
Αριθμ. 6208
(2)
Καθορισμός ανώτατου ορίου επιτρεπόμενων κατ’
έτος ημερών μετακίνησης εκτός έδρας των αιρετών και υπαλλήλων της Δημοτικής Επιχείρησης
Ύδρευσης - Αποχέτευσης Μείζονος Περιοχής Βόλου, για το έτος 2024.
O ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Το άρθρο 280 παρ. 1 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης- Πρόγραμμα Καλλικράτης» (Α’ 87).
2. Τα άρθρα 1, 2 και 3 της υποπαρ. Δ9 «Δαπάνες Μετακινούμενων υπαλλήλων εντός και εκτός επικράτειας» της
παρ. Δ του άρθρου 2 του ν. 4336/2015 (Α’ 94).
3. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση γραφειοκρατίας
και Ηλεκτρονική Διακυβέρνηση, Αποκατάσταση αδικιών
και άλλες διατάξεις» (Α’ 47), όπως το τελευταίο προστέθηκε με το άρθρο 24 του ν. 4368/2016 «Μέτρα για την
επιτάχυνση του κυβερνητικού έργου και άλλες διατάξεις» (Α’ 21).
4. Την παρ. 2 του άρθρου 36 του ν. 4484/2017 «Προσαρμογή της Ελληνικής Νομοθεσίας στις διατάξεις της
Οδηγίας (Ε.Ε.) 2016/881 και άλλες διατάξεις» (Α’ 110).
5. Τα άρθρα 63, 64 και 66 του ν. 4954/ 2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πολι-
τών και του Εκτελεστικού Κανονισμού (ΕΕ) 2019/1799 της
Επιτροπής για τη θέσπιση τεχνικών προδιαγραφών για
τα επιμέρους επιγραμμικά συστήματα συγκέντρωσης Διατάξεις σχετικές με την εκλογική διαδικασία και τον
έλεγχο εσόδων και δαπανών κομμάτων, συνασπισμών
και υποψηφίων βουλευτών και αιρετών- Λοιπές επείγουσες διατάξεις» (Α’ 136).
6. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005,
Α΄ 98) σε συνδυασμό με την περ. 22 του άρθρου 119 του
ν. 4622/2019 (Α΄ 133).
7. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας- Στερεάς Ελλάδας» (Α’ 231).
8. Την υπ’ αρ. 86776/19.12.2022 απόφαση του Υπουργού Εσωτερικών «Διορισμός του Κωνσταντίνου Τζανα-
κούλη του Γεωργίου, στη θέση του μετακλητού Γραμματέα Αποκεντρωμένης Διοίκησης Θεσσαλίας- Στερεάς
Ελλάδος» (Υ.Ο.Δ.Δ. 1183).
9. Την υπ’  αρ. 631/11.01.2024 βεβαίωση της
Διεύθυνσης Διοικητικών και Οικονομικών Υπηρεσιών
της Δημοτικής Επιχείρησης Ύδρευσης - Αποχέτευσης
Μείζονος Περιοχής Βόλου (Δ.Ε.Υ.Α.Μ.Β.), περί ύπαρξης
εγγεγραμμένων πιστώσεων στον προϋπολογισμό της
Δ.Ε.Υ.Α.Μ.Β. για την κάλυψη της δαπάνης μετακίνησης
αιρετών και υπαλλήλων εκτός έδρας για το έτος 2024,
ο οποίος ψηφίστηκε με την υπ’ αρ. 435/2023 (Α.Δ.Α.:
Ω8ΙΨΟΕΠΘ-1Θ8) απόφαση του Διοικητικού Συμβουλίου
(Δ.Σ.) της Δ.Ε.Υ.Α.Μ.Β. και επικυρώθηκε με την υπ’ αρ.
537/02.01.2024 (Α.Δ.Α.: 9054ΟΡ10-Ω3Ρ) απόφαση του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
Γραμματέα της Αποκεντρωμένης Διοίκησης Θεσσαλίας Στερεάς Ελλάδας.
10. Το υπ’ αρ. 19905/19.12.2023 έγγραφο της Δημοτικής Επιχείρησης Ύδρευσης - Αποχέτευσης Μέιζονος
Περιοχής Βόλου (Δ.Ε.Υ.Α.Μ.Β.) με το οποίο διαβιβάστηκε
η υπ’ αρ. 412/15.12.2023 (Α.Δ.Α.: ΨΤΕΖΟΕΠΘ-ΦΔ3) απόφαση του Διοικητικού Συμβουλίου της Δ.Ε.Υ.Α.Μ.Β. που
αφορά στον καθορισμό του ανώτατου ορίου επιτρεπόμενων ημερών κίνησης εκτός έδρας, για τους αιρετούς
και τους υπαλλήλους της Δ.Ε.Υ.Α.Μ.Β., έτους 2024 και
το υπ’ αρ. 657/11.01.2024 έγγραφο με το οποίο διαβιβάστηκε η υπ’ αρ. 631/11.01.2024 βεβαίωση ύπαρξης
εγγεγραμμένων πιστώσεων στον προϋπολογισμό της
Δ.Ε.Υ.Α.Μ.Β., αποφασίζουμε:
Καθορίζουμε το ανώτατο όριο των επιτρεπόμενων κατ’
έτος ημερών μετακίνησης εκτός έδρας των αιρετών και
υπαλλήλων της Δημοτικής Επιχείρησης Ύδρευσης - Αποχέτευσης Μείζονος Περιοχής Βόλου, για το έτος 2024,
ως εξής:
Α/Α
ΚΑΤΗΓΟΡΙΑ
ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΗΜΕΡΩΝ ΚΑΤ’ΕΤΟΣ
1.
Πρόεδρος και Μέλη
Δ.Σ. ΔΕΥΑΜΒ
--2.
ΠΕ
ΔΙΟΙΚΗΤΙΚΟΥ
3.
ΠΕ
ΟΙΚΟΝΟΜΙΚΟΥ
4.
ΠΕ
ΠΟΛΙΤΙΚΩΝ
ΜΗΧΑΝΙΚΩΝ
5.
ΠΕ
ΗΛΕΚΤΡΟΛΟΓΩΝ
ΜΗΧΑΝΙΚΩΝ
6.
ΠΕ
ΜΗΧΑΝΟΛΟΓΩΝ
ΜΗΧΑΝΙΚΩΝ
7.
ΠΕ
ΧΗΜΙΚΩΝ
ΜΗΧΑΝΙΚΩΝ
8.
ΠΕ
ΧΗΜΙΚΩΝ
9.
ΠΕ
ΒΙΟΛΟΓΩΝ
10.
ΠΕ
ΤΟΠΟΓΡΑΦΩΝ
ΜΗΧΑΝΙΚΩΝ
11.
ΠΕ
ΠΡΟΓΡΑΜΜΑΤΙΣΤΩΝ
12.
ΤΕ
ΔΙΟΙΚΗΤΙΚΟΥΛΟΓΙΣΤΙΚΟΥ
13.
ΤΕ
ΗΛΕΚΤΡΟΛΟΓΩΝ
ΜΗΧΑΝΙΚΩΝ
14.
ΤΕ
ΜΗΧΑΝΟΛΟΓΩΝ
ΜΗΧΑΝΙΚΩΝ
15.
ΤΕ
ΠΟΛΙΤΙΚΩΝ
ΜΗΧΑΝΙΚΩΝ
16.
ΤΕ
ΤΡΟΦΙΜΩΝ
17.
ΤΕ
ΗΛΕΚΤΡΟΝΙΚΩΝ
18.
ΔΕ
ΔΙΟΙΚΗΤΙΚΟΥ
19.
ΔΕ
ΟΔΗΓΩΝ
Από την παρούσα απόφαση προκαλείται δαπάνη
ύψους 13.000,00 ευρώ, σε βάρος του Προϋπολογισμού
της Δημοτικής Επιχείρησης Ύδρευσης - Αποχέτευσης
Μείζονος Περιοχής Βόλου του έτους 2024 και θα καλυφθεί από πιστώσεις που έχουν εγγραφεί στον προϋπο-
λογισμό στους παρακάτω κωδικούς:
Α/Α
Κωδικός Κ.Α.
Τίτλος
Ποσό
60.00.018
«Αποδοχές
μετακινήσεων Οδοιπορικά»
5.000,00
60.00.019
«Αποδοχές
υπαλλήλων για
σεμινάρια Οδοιπορικά»
5.000,00
64.01.000
«Έξοδα κίνησης
προσωπικού»
2.000,00
64.01.003
«Έξοδα κίνησης
προσωπικού
ΛΑΕΚ»
1.000,00
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 23 Ιανουαρίου 2024
Ο Γραμματέας Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ
Ι
Αριθμ. 4454
(3)
Τροποποίηση και συμπλήρωση της  υπ’ αρ. 83739/
19-12-2023 (Β’ 7255) απόφασης καθιέρωσης νυχτερινής εργασίας και εργασίας κατά τις Κυρια-
κές και εξαιρέσιμες Α΄ εξαμήνου έτους 2024 ορισμένων υπηρεσιών για το μόνιμο προσωπικό του
Δήμου Πειραιά σύμφωνα με τον νέο Οργανισμό
Εσωτερικής Υπηρεσίας (Β’ 4170/2023) του Δήμου Πειραιά.
Ο ΔΗΜΑΡΧΟΣ ΠΕΙΡΑΙΑ
Έχοντας υπόψη:
1. Τις διατάξεις των άρθρων 2,58 και 95 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’87).
2. Τις διατάξεις των άρθρων 36, 48 και 176 του
ν. 3584/2007 (Α΄ 143).
3. Τις διατάξεις του άρθρου 20 του ν.  4354/2015
(Α΄ 176).
4. Την υπ’ αρ. Οικ. 2/78400/0022/14-11-2011 εγκύκλιο
του Υπουργείου Οικονομικών.
5. Τις υπ’ αρ. 16213/15003/5-6-2012, οικ.47250/41770/
16-10-2012, 37960/13744+18824/7042/18-05-2018,
15409/4515/11-09-2019 και 17065/5050/16-04-2019,
11761/01-02-2022,108632/07-10-2022
αποφάσεις
της Αποκεντρωμένης Διοίκησης Αττικής που δημοσιεύθηκαν στα ΦΕΚ 1908/15-6-2012 (διόρθωση σφαλ-
μάτων ΦΕΚ 2220/30-6-2012 και 2580/24-9-2012 Β’), 2978/
8-11-2012, 2201/13-06-2018, 1518/07-05-2019 και 1731/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
16-05-2019, Β’555/10-02-2022, 5358/17-10-2022, Φ.Ε.Κ. 4170/
28-06-2023 Νέος Οργανισμός Υπηρεσιών Δήμου Πειραιά
που αφορούν την καθιέρωση εξαιρέσεων από την εφαρμογή της πενθήμερης εργασίας για υπηρεσίες του Δήμου.
6. Τις διατάξεις της παρ.  5 του άρθρου 49 του
ν. 3943/2011 (Α΄ 66).
7. Τις διατάξεις της παρ. 4 του άρθρου 2 του
ν. 3731/2008 (A΄ 263).
8. Το γεγονός ότι το Γραφείο Δημάρχου και το Γραφείο
Γενικού Γραμματέα του Δήμου λειτουργούν σε 16ωρη
βάση τις τις ημέρες του έτους για τις ανάγκες των πολιτών.
9. Τις υπηρεσιακές ανάγκες της Διεύθυνσης Εξωστρέφειας, Τουρισμού και Ευρωπαϊκών Προγραμμάτων για
την διοργάνωση εκδηλώσεων, εθνικών εορτών κ.λπ.
10. Τις ειδικές και έκτακτες υπηρεσιακές ανάγκες που
παρουσιάζονται (πλημμύρες, σεισμοί κ.λπ.) για την αντιμετώπιση των οποίων απασχολούνται οι υπάλληλοι του
Γραφείου Πολιτικής Προστασίας και Διαχείρισης Κρίσεων
(Π.Σ.Ε.Α.).
11. Τις υπηρεσιακές ανάγκες της Γενικής Διεύθυνσης
Διοικητικών και Οικονομικών Υπηρεσιών:
- Για την εφαρμογή των διατάξεων του προγράμματος
Καλλικράτη, καθώς και των πρόσθετων αρμοδιοτήτων
που περιήλθαν στον Δήμο,
- τη συντήρηση και αναβάθμιση των πληροφοριακών συστημάτων, σύνταξη Απολογισμού -Ισολογισμού
οικονομικού έτους 2023, κλείσιμο βιβλίων, ταμειακής
διαχείρισης,
- την υλοποίηση προγραμμάτων ΕΣΠΑ, την κατάρτιση
επιχειρησιακών προγραμμάτων και ετήσιου προγράμματος δράσης, την εκπόνηση αναπτυξιακών προγραμμά-
των για την πρόνοια, ασφάλιση και παροχή προστασίας,
- τη λειτουργία ανοικτής τηλεφωνικής γραμμής εξυπηρέτησης Α.Μ.Ε.Α. κ.λπ.,
- τη διασφάλιση της Δημόσιας Υγείας και την εποπτεία
Νοσοκομειακών Μονάδων,
- την οργάνωση ενημερωτικών συναντήσεων, σεμιναρίων, ημερίδες κ.λπ. για τη σωστή λειτουργία των σχο-
λείων της Α’θμιας και Β’θμιας Εκπαίδευσης,
- το σχεδιασμό και υλοποίηση προγραμμάτων που
σχετίζονται με το πολιτισμό, όπως εκθέσεις εικαστικών
τεχνών, παραστάσεων, εκδηλώσεων, προγράμματα μαζικού Αθλητισμού,
- την επιστημονική ταξινόμηση και καταλογράφηση
εντύπων υλικών (βιβλίων, περιοδικών, εφημερίδων
κ.λπ.),
- τον έλεγχο υγειονομικού ενδιαφέροντος του υπαίθριου εμπορίου, λαϊκών αγορών, καταστημάτων, κοινο-
χρήστων χώρων, περιπτέρων, εμπορικών επιχειρήσεων,
- την απομαγνητοφώνηση και σύνταξη πρακτικών
συνεδριάσεων του Δημοτικού Συμβουλίου, της Οικονομικής Επιτροπής, της Επιτροπής Ποιότητας Ζωής και
Δημοτικών Κοινοτήτων,
- την ηλεκτρονικής καταχώρησης του προσωπικού
μητρώου των υπαλλήλων.
12. Τις υπηρεσιακές ανάγκες της Γενικής Διεύθυνσης
Τεχνικών Υπηρεσιών και Περιβάλλοντος:
- Για την μελέτη και την προώθηση ζητημάτων που
σχετίζονται με το δομημένο χώρο της πόλης,
- για την κατασκευή, ανακατασκευή και συντήρηση
οδών-πεζοδρομίων-πλατειών-δημοτικών χώρων συγκέντρωσης, κήπων, κηπάριων, δικτύων ύδρευσης-αποχέ-
τευσης, εξέδρων κ.λπ.,
- για την καθαριότητα της πόλης, την αποκομιδή απορριμμάτων, πλύσιμο δρόμων, πλατειών και ελευθέρων
χώρων, ανακύκλωση υλικών, οδοσάρωση με χειροκίνητη
και μηχανικά μέσα για την προστασία του περιβάλλοντος,
- την επίβλεψη και εκτέλεση εργασιών για την ανέγερση πάσης φύσεως νέων δημοτικών κτιρίων, ανακαίνιση
και αξιοποίηση των υπαρχόντων, κατασκευή γηπέδων
και αθλητικών εγκαταστάσεων και συντηρήσεις σχολείων.παραδοσιακών κτιρίων, κ.λπ.,
- για φωταγώγηση χώρων, εγκαταστάσεων, κτιρίων,
συντήρηση εσωτερικών και εξωτερικών χώρων, ηλεκτρομηχανολογικών και υδραυλικών εγκαταστάσεων σε
δημοτικά κτίρια, κοινόχρηστους χώρους κ.λπ.,
- για συντήρηση και αναβάθμιση του Μηχανογραφικού κέντρου,
- για επεξεργασία και ενημέρωση των γεωγραφικών,
δημογραφικών, οικονομικών, κοινωνικών και άλλων
στοιχείων που αφορούν στην ανάπτυξη του Δήμου,
τεκμηριώνοντας την αναγκαία τεχνογνωσία και πληροφόρηση που είναι απαραίτητη για την διασφάλιση
της ποιότητας των υπηρεσιών, τη συνεχή βελτίωση της
λειτουργίας του Δήμου, αποφασίζουμε:
Τροποποιούμε, συμπληρώνουμε και καθιερώνουμε
εργασία κατά τις νυκτερινές ώρες καθώς και την εργασία
Κυριακών και εξαιρέσιμων ημερών για το Α ’εξάμηνο του
οικονομικού έτους 2024 και συγκεκριμένα για το Μόνιμο
προσωπικό του Δήμου.
Η δαπάνη θα βαρύνει τον προϋπολογισμό του Δήμου
οικονομικού έτους 2024.
Οι ώρες νυχτερινής απασχόλησης και εργασίας Κυριακών και εξαιρέσιμων ημερών για τις Υπηρεσίες του
Δήμου καθώς και η σχετική δαπάνη (επιμέρους κωδικοί
αριθμοί του προϋπολογισμού του Δήμου οικονομικού
έτους 2024) κατανέμονται ως εξής:
1) ΚΩΔΙΚΟΣ 10.6012.13 ΠΟΣΟ ΠΡΟΫΠΟΛΟΓΙΣΜΟΥ:
100.000 €-50.000 € = 50.000 € για Α ΕΞΑΜΗΝΟ
Α) ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ
Αφορά την λειτουργία της Διεύθυνσης Οικονομικών
Υπηρεσιών σε 16ωρη βάση
Για Νυχτερινή Εργασία:
36 υπάλληλοι x 150 ώρες = 5.400 ώρες
Για Εργασία κατά τις Κυριακές:
36 υπάλληλοι x 96 ώρες = 3.456 ώρες.
Η οποία πλέον γίνεται ως εξής:
Α) ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ
Αφορά την λειτουργία της Διεύθυνσης Οικονομικών
Υπηρεσιών σε 16ωρη βάση
Για Νυχτερινή Εργασία: 36 υπάλληλοι χ 150 ώρες =
5.400 ώρες
Για Εργασία κατά τις Κυριακές: 36 υπάλληλοι χ 150
ώρες = 5.400 ώρες.
2) ΚΩΔΙΚΟΣ 30.6012.13 ΠΟΣΟ ΠΡΟΫΠΟΛΟΓΙΣΜΟΥ:
100.000 €
ΚΩΔΙΚΟΣ 30.6012.13 ΠΟΣΟ ΠΡΟΫΠΟΛΟΓΙΣΜΟΥ:
100.000€ - 50.000 € Α’ ΕΞΑΜΗΝΟ = 50.000 €
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
Α) ΔΙΕΥΘΥΝΣΗ ΕΠΙΣΚΕΥΩΝ-ΣΥΝΤΗΡΗΣΕΩΝ ΚΑΙ
ΕΡΓΩΝ ΑΥΤΕΠΙΣΤΑΣΙΑΣ.
Αφορά την λειτουργία της Διεύθυνσης Επισκευών Συντηρήσεων και Έργων Αυτεπιστασίας σε 24ωρη βάση.
35 υπάλληλοι
Για Νυχτερινή Εργασία:
35 υπάλληλοι x 96 ώρες = 3.360 ώρες
Για Εργασία κατά τις Κυριακές:
35 υπάλληλοι x 96 ώρες = 3.360 ώρες
Η οποία πλέον γίνεται ως εξής:
Α) ΔΙΕΥΘΥΝΣΗ ΕΠΙΣΚΕΥΩΝ  - ΣΥΝΤΗΡΗΣΕΩΝ ΚΑΙ
ΕΡΓΩΝ ΑΥΤΕΠΙΣΤΑΣΙΑΣ.
Αφορά την λειτουργία της Διεύθυνσης Επισκευών Συντηρήσεων και Έργων Αυτεπιστασίας σε 24ωρη βάση.
35 υπάλληλοι
Για Νυχτερινή Εργασία:
35 υπάλληλοι x 550 ώρες = 19.250 ώρες
Για Εργασία κατά τις Κυριακές:
35 υπάλληλοι x 96 ώρες = 3.360 ώρες
Οι υπερωρίες για τις υπηρεσίες οι οποίες δεν αναφέρονται έχουν συμπεριληφθεί στην υπ’ αρ. 83739/
19-12-2023 (Β’ 7255) απόφαση Δημάρχου.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 19 Ιανουαρίου 2024
Ο Δήμαρχος
ΙΩΑΝΝΗΣ ΜΩΡΑΛΗΣ
Ι
Αριθμ. ΔΦ 15/1281
(4)
Τροποποίηση του Προγράμματος Μεταπτυχιακών Σπουδών με τίτλο «Ευφυείς Τεχνολογίες Δι-
αδικτύου», του Τμήματος Μηχανικών Πληροφορικής και Ηλεκτρονικών Συστημάτων, της Σχολής
Μηχανικών.
Η ΣΥΓΚΛΗΤΟΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως των
άρθρων 79, 80 και 82.
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
5. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος» (Υ.Ο.Δ.Δ. 364).
6. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» (Υ.Ο.Δ.Δ. 510).
7. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
8. Την υπό στοιχεία ΔΦ 2.1/17583/19-09-2023 διαπιστωτική πράξη - απόφαση Συγκρότησης της Συγκλήτου
του Διεθνούς Πανεπιστημίου της Ελλάδος για το Ακαδημαϊκό Έτος 2023-2024 του Πρύτανη του ΔΙ.ΠΑ.Ε. (ΑΔΑ:
91Υ446ΨΖ3Π-3Φ9).
9. Την υπό στοιχεία ΔΦ 30/146/08-01-2024 διαπιστωτική πράξη - απόφαση 3ης Ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2023-2024 του Πρύτανη του
ΔΙ.ΠΑ.Ε. (ΑΔΑ: 9ΞΖΤ46ΨΖ3Π-7ΤΟ).
10. Την υπ’ αρ. 135557/Ζ1/01-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 ’’Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις’’ για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
11. Την υπ’ αρ. 25/07-12-2023 (Θέμα 3ο Τροποποίηση
της απόφασης ίδρυσης του ΠΜΣ «Ευφυείς Τεχνολογίες
Διαδικτύου») απόφαση της Συνέλευσης του Τμήματος
Μηχανικών Πληροφορικής και Ηλεκτρονικών Συστημάτων της Σχολής Μηχανικών.
12. Το υπό στοιχεία ΔΦ 15/24451/08-12-2023 διαβιβαστικό του Προέδρου του Τμήματος Μηχανικών Πλη-
ροφορικής και Ηλεκτρονικών Συστημάτων, της Σχολής
Μηχανικών, με το οποίο διαβιβάστηκε η παραπάνω
απόφαση.
13. Την υπ’ αρ. 1/15-01-2024 (Θέμα 2ο) σύμφωνη γνώμη της Επιτροπής Μεταπτυχιακών Σπουδών του ΔΙ.ΠΑ.Ε.
14. Την υπό στοιχεία ΔΦ 15/921/18-01-2024 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
15. Την υπ’ αρ. 03/23-01-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 1ο).
16. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την αποδοχή της υπ’ αρ. 25/07-12-2023 (Θέμα 3ο)
απόφασης της Συνέλευσης του Τμήματος Μηχανικών
Πληροφορικής και Ηλεκτρονικών Συστημάτων, της Σχολής Μηχανικών, και της υπ’ αρ. 1/15-01-2024 (Θέμα 2ο)
απόφασης της Επιτροπής Μεταπτυχιακών Σπουδών, και
την έγκριση της τροποποίησης του Προγράμματος ΜεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
ταπτυχιακών Σπουδών με τίτλο «Ευφυείς Τεχνολογίες
Διαδικτύου» του Τμήματος Μηχανικών Πληροφορικής
και Ηλεκτρονικών Συστημάτων, της Σχολής Μηχανικών
του ΔΙ.ΠΑ.Ε. (Β’ 2121/2021) ως ακολούθως:
Άρθρο 6
Πρόγραμμα μαθημάτων
Κάθε διδακτικό εξάμηνο περιλαμβάνει τουλάχιστον
δεκατρείς (13) πλήρεις εβδομάδες. Για την ολοκληρωμένη παρακολούθηση του Π.Μ.Σ. οι μεταπτυχιακοί/ές φοι-
τητές/τριες υποχρεούνται να παρακολουθήσουν οκτώ
(8) μαθήματα πλέον της διπλωματικής εργασίας. Το κάθε
μάθημα ισοδυναμεί με 7,5 ECTS. Η διπλωματική εργασία
ισοδυναμεί με 30 διδακτικές μονάδες. Το Μεταπτυχιακό
Δίπλωμα Σπουδών απονέμεται μετά τη συμπλήρωση 90
διδακτικών μονάδων. Με απόφαση της Συνέλευσης του
Τμήματος (Σ.Τ.) δύναται να επέλθει τροποποίηση στο
πρόγραμμα μαθημάτων και ανακατανομή αυτών μεταξύ
των εξαμήνων, σύμφωνα με όσα ειδικότερα ορίζονται
στον Κανονισμό Μεταπτυχιακών Σπουδών.
Το ενδεικτικό Πρόγραμμα Σπουδών πλήρους φοίτησης με τις αντίστοιχες πιστωτικές μονάδες δίνεται στον
ακόλουθο πίνακα:
Κωδικός Μαθήματα Α’ Εξαμήνου (4 από 5) Πιστωτικές
μονάδες (ECTS)
ΜΒ101 Μηχανική Λογισμικού για Διαδικτυακές Εφαρμογές (Υποχρεωτικό) 7.5
ΜΒ102 Μηχανική Μάθηση (Υποχρεωτικό) 7.5
ΜΒ103 Μεθοδολογίες Έρευνας (επιλογής) 7.5
ΜΒ104 Ασφάλεια Διαδικτυακών Πληροφοριακών Συστημάτων (επιλογής) 7.5
ΜΒ105 Διαδίκτυο των Πραγμάτων (επιλογής) 7.5
Μαθήματα Β’ Εξαμήνου (4 από 5)
ΜΒ201 Εξόρυξη Γνώσης και Αποθήκες Δεδομένων
(επιλογής) 7.5
ΜΒ202 Συστήματα Μεγάλης Κλίμακας (επιλογής) 7.5
ΜΒ203 Ανάλυση Κοινωνικών Δικτύων (επιλογής) 7.5
ΜΒ204 Ανάκτηση Πληροφοριών στο Διαδίκτυο (επιλογής) 7.5
ΜΒ205 Σημασιολογικός Ιστός και Δίκτυα Γνώσης (επιλογής) 7.5
Μαθήματα Γ’ Εξαμήνου
Μ301 Διπλωματική Εργασία 30
Γενικό σύνολο φοίτησης 90
Η Συντονιστική Επιτροπή του ΠΜΣ δύναται να αποφασίζει κάθε έτος τη μη διάθεση μαθημάτων επιλογής,
λαμβάνοντας υπόψιν τις προτιμήσεις των φοιτητών ή
την διαθεσιμότητα κατάλληλου διδακτικού προσωπικού.
Επιπλέον η Συνέλευση του Τμήματος Μηχανικών Πληροφορικής και Ηλεκτρονικών Συστημάτων, μετά από
εισήγηση της Συντονιστικής Επιτροπής του ΠΜΣ που
αφορά τη συνάφεια αλλά και την επαρκή διαθεσιμότητα κατάλληλου διδακτικού προσωπικού, μπορεί να
προσθέσει νέα ή να αφαιρέσει μαθήματα επιλογής στο
πρόγραμμα σπουδών.
Άρθρο 11
Διάρκεια λειτουργίας
Με την επιφύλαξη της επιτυχούς περιοδικής πιστοποίησης το Π.Μ.Σ. θα λειτουργήσει μέχρι και το ακαδημαϊκό
έτος 2029- 2030, οπότε και θα αξιολογηθεί η δυνατότητα
συνέχισης της λειτουργίας του.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιανουαρίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(5)
Στην περίληψη της υπό στοιχεία 160699/6409/
Π07/7/00028/Γ/Ν.4399/16/10-1-2024 απόφασης του
Περιφερειάρχη Ηπείρου που δημοσιεύθηκε στην Εφημερίδα της Κυβερνήσεως (Β’ 265) και αναφέρεται στην
ολοκλήρωση- οριστικοποίηση του κόστους και πιστοποίηση της έναρξης της παραγωγικής λειτουργίας της
επένδυσης της επιχείρησης «Ν.& Σ.ΜΠΟΥΖΟΥΚΗ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ Ο.Ε» σχετικά με την ίδρυση
ξενοδοχειακής μονάδας 4 αστέρων δυναμικότητας 40
δωματίων -94 κλινών στα Σύβοτα Θεσπρωτίας, στην
Επαρχ.οδό Σύβοτα -Πέρδικα Ηγουμενίτσας του Δήμου
ΣΥΒΟΤΩΝ, της Περιφερειακής Ενότητας ΗΠΕΙΡΟΥ.
Διορθώνονται το εσφαλμένο:
«Το συνολικό οριστοκοποιούμενο επιλέξιμο κόστος
της επένδυσης ανέρχεται στο ποσό του ενός εκατομμυρίου εννιακοσίων ενενήντα εννιά χιλιάδων εξακοσίων πε-
νήντα οκτώ ευρώ και τριάντα λεπτών (1.999.658,30€€)»,
στο ορθό:
«Το συνολικό οριστοκοποιούμενο επιλέξιμο κόστος
της επένδυσης ανέρχεται στο ποσό του ενός εκατομμυρίου εννιακοσίων ενενήντα τεσσάρων χιλιάδων εξακοσίων
τριάντα τριών ευρώ και τριάντα λεπτών (1.994.633,30 €)».
(Από την Περιφέρεια Ηπείρου)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1007/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201007.pdf | Tokens: 31501]